Det var først i 1990-årene at klubben gjorde seg bemerket nasjonalt. Inntil da hadde klubben fristet en tilværelse i de lavere divisjoner, bortsett fra to enkeltsesonger i 1. division (den gang den øverste divisjonen) i 1980 og 1989. En vesentlig investering i ungdomsfotballen ga imidlertid «bonus», og i 1993 rykket klubben for første gang opp i Superligaen. Oppholdet i toppdivisjonen varte imidlertid bare én sesong, før man igjen måtte en tur ned i 1. divisjon. Men allerede året etter vendte klubben tilbake til Superligaen, og etter et par opp- og nedrykk rykket klubben endelig opp i 1998 og har vært der siden.